कार्यशालाको उद्घाटन सत्रका अध्यक्ष तथा जनसंख्या तथा वातावरण मन्त्रालयका सहसविच रामप्रसाद लम्सालले नेपालको सन्दर्भमा अनुकूलन र न्यूनीकरणको विषयलाई विकाससँग जोड्नुपर्ने बताए । उनले कार्यक्रमहरुलाई विकासका अन्य कार्यक्रमसँग जोडेर कसरी दिगो विकासका परिणाम निकाल्ने भन्ने बारेमा ध्यान दिन सहभागीहरुलाई आग्रह गरे । कार्यक्रममा राष्ट्रिय योजना आयोगका पूर्व उपाध्यक्ष डा दिनेशचन्द्र देवकोटाले नेपालमा जलवायु परिवर्तन सम्बन्धी नीतिको तुर्जमा पछि धेरै काम भएको बताउदै सो जलवायु परिवर्तन अनुकुलुनका सन्दर्भमा नेपालमा भइरहेको काम विश्व समुदायका लागि उदाहरण बन्न सक्ने बताए । अनुकुलन सम्बन्धी काम गर्ने देशभरका संघ संस्थाबिच राष्ट्रिय स्तरको नेटवर्क बन्नुपर्नेमा डा देवकोटाको जोड दिए ।
